ལ་གཅིག་
མ་སོགས་ཡིན་པར་གསུངས། མཆོག་གི་དངོས་གྲུབ་ནི་སངས་རྒྱས་ཀྱི་གོ་འཕང་དང་།
ཕྱིནང་ཐུན་མོང་གི་དངོས་གྲུབ་ནི། གྲུབ་པ་བརྒྱ་དང་ལས་བཞིའོ། ། གཉིས་པ་
267

ལོངས་སྐུའི་རྣམ་པ་ཅན་གྱི་ལྷ་ཚོགས་ལ་འབུལ་བ་ནི། གཏོར་སྣོད་དུ་རང་གི་ལོངས་
སྤྱོད་ཀྱི་མཚོན་བྱེད་མཐེབ་སྐྱུ་གསུམ་དང་ཆུ་གཙང་བླུག་པ། ཨམྲི་ཏས་བསངས། སྭ་
བྷཱ་ཝས་སྦྱངས། སྟོང་པའི་ངང་ལས་གསུང་གི་ས་བོན་ཨཱཿཡིག་དཀར་པོ་ལས་བྱུང་
བའི་ཐོད་པ་དུམ་བུ་གཅིག་པ་ཕྱི་དཀར་ལ་ནང་དམར་བ། དཔྲལ་བ་མགྲོན་ལ་བསྟན་
པ་ཡངས་ཤིང་རྒྱ་ཆེ་བའི་ནང་དུ། གཏོར་མ་བ་ཁྱི་གླང་རྟ་མིའི་ཤ་ལྔ་དང་། དྲི་ཀླད་
ཁུ་ཁྲག་ཆུ་སྟེ་བདུད་རྩི་ལྔའི་ངོ་བོ་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་
པོར་བསྐྱེད། ཨོཾ་ཨཱཿཧཱུཾ། ལན་གསུམ་གྱིས་སྦྱངས་བསྒྱུར་སྤེལ། གཏོར་མའི་ནང་དུ་
ལག་པ་གཡོན་གྱིས་ཟན་རིལ་ཉེར་གཅིག་དང་གཡས་ཀྱིས་ཆུ་ཐིགས་ཉེར་གཅིག་འཛུག་
པ་དང་མཉམ་དུ་ཁ་ནས་མ་ཎི་ཉེར་གཅིག་བརྗོད་པའི་མཐར། འདོད་ཡོན་ཕུན་སུམ་
ཚོགས་པ་མི་ཟད་པའི་ཆར་བབས་པར་བསམས་ཏེ་སེ་གོལ་གདབ། རང་ཁས་ཊཱ་ཎིར་
གསལ་བའི་སྐུ་ལས་ཐ་མལ་པའི་ལུག་ཤིག་ཆད་པ་ཐོད་པའི་ནང་དུ་པར་གྱིས་སོང་བས་
བདུད་རྩི་དང་རོ་གཅིག་ཏུ་འདྲེས་པར་བསམས་ནས། ཨོཾ་ཨཱཿཧཱུཾ། ལན་གསུམ་གྱིས་
བྱིན་གྱིས་བརླབ། རང་གི་ཐུགས་ཀ་ནས་ཐོད་པའི་སྣོད་ཐོགས་པའི་ལྷ་མོ་སྤྲོས་པས་
བདུད་རྩི་ནས་བཅུས་ཏེ། གཡས་ཀྱི་པད་འདབ་ཏུ་བཞུགས་པའི་རྩ་བརྒྱུད་ཀྱི་བླ་མ་
རྣམས་དང༌། རྒྱན་དང་ཆ་ལུགས་སྣ་ཚོགས་པའི་ལོངས་སྐུའི་རྣམ་པ་ཅན་གྱི་སངས་
རྒྱས་བྱང་སེམས་ཆོས་སྲུང་དཔའ་བོ་མཁའ་འགྲོའི་ལྷ་ཚོགས་རྣམས་ལ་ཕུལ་བས།
ལྗགས་འོད་ཟེར་གྱི་སྦུ་གུས་དྲངས་ཏེ་གསོལ་བས་བགྱེས་པར་བསམས་ལ། སམྦྷ་ར་
ཉེར་གཅིག་གིས་འབུལ། སྔགས་དོན་ནི། ན་མཿཕྱག་འཚལ་ལོ། །སརྒ་ཐམས་ཅད།
ཏཐཱ་དེ་བཞིན་ག་ཏ་གཤེགས་པ། ཨཝ་ཀུན་ཏུ། ལོ་ཀི་ཏེ་གཟིགས་པ་ལ། ཨོཾ་གྱི་ཨ་ཨུ་
མ་གསུམ་རྡོ་རྗེ་གསུམ་གྱི་ངོ་བོར་བྱིན་གྱིས་བརླབས་པའི་གཏོར་མ་མཚོན་བྱེད། སམ་
གཉིས་བདེ་བ། བྷ་ར་གཉིས་རྒྱས་པ། ཧཱུཾ་ཡར་མགྲོན་ལ་ཐུགས་དང་མར་མགྲོན་ལ་
སེམས་མཚོན་བྱེད་དེ། དེ་བཞིན་གཤེགས་པ་ཐམས་ཅད་ཀུན་ཏུ་གཟིགས་པ་ལ་ཕྱག་
འཚལ་ལོ། །རྡོ་རྗེ་གསུམ་གྱི་ངོ་བོའི་གཏོར་མ་ཕུལ་བས་མཆོད་ཡུལ་གྱི་ཐུགས་ལ་བདེ་
བ་རྒྱས་པར་གྱུར་ཅིག །སྦྱིན་ཡུལ་གྱི་སེམས་ལ་བདེ་བ་རྒྱས་པར་གྱུར་ཅིག །ཅེས་
268

པའོ། །དེ་ནས། ཨོྃ་ཨ་གྷཾ། བཱབྱཾ། པུཎྱེ། དྷུ་པེ། ཨཱ་ལོ་ཀེ། གནྟེ། ནཻ་ཝི་དྷེ།
ཤབྷ་པྲ་ཏཱིཙྪ་སྭཱཧཱས་མཆོད། འདོད་ཡོན་ལྔ་ལྡན་ཟག་མེད་ཀྱི། ཞེས་སོགས་ཀྱིས་
འདོད་དོན་ལ་གསོལ་བ་གདབ་བོ། །འདིའི་རིགས་ལྔ་ནི། མི་བསྐྱོད་པ། རྣམ་སྣང་༌།
རིན་འབྱུང༌། འོད་དཔག་མེད། དོན་གྲུབ་རྣམས་དང༌། གནས་གསུམ་ལ་ཕྱིའི་
གནས་གསུམ་ནི། ས་འོག །ས་སྟེང་། ས་བླ་གསུམ་དང༌། ནང་གི་གནས་གསུམ་ནི།
སྤྱི་བོ། མགྲིན་པ། སྙིང་ག་གསུམ་དང༌། གསང་བའི་གནས་གསུམ་ནི། སྔགས་
སྐྱེས། ཞིང་སྐྱེས། ལྷན་སྐྱེས་གསུམ་ལ་བཤད། དཀོར་ནི་ནོར་དང་། སྐུ་བླུས་ནི་སྐུ་
གསུང་ཐུགས་ རྟེན་ བཙོངས་ པའི་ རིན་ དང༌་། མ་དང་ བརྙས་ སྨོད་ བགྱིས་ པ་ ནི།
སེམས་ཀྱིས་མ་དད་པ་དང་། ལུས་ཀྱིས་བརྙས་པ་དང༌། ངག་གིས་སྨད་ར་བྱས་པ་
དང༌། ཕན་བདེ་ནི་ཕྲལ་དུ་ཕན་པ་དང་ཕུགས་སུ་བདེ་ དུ་ཕན་པ་དང་ཕུགས་སུ་བདེ་བའམ། ཕན་གཟུགས་སྐུ་
དང། བདེ་ཆོས་སྐུ་བཤད་དོ། །གསུམ་པ་སྤྲུལ་སྐུའི་རྣམ་པ་ཅན་ལྷ་ཚོགས་ལ་འབུལ་
བ་ནི། སྔར་བཞིན་གཏོར་སྣོད་དུ་མཐེབ་སྐྱུ་གསུམ་དང་ཆུ་གཙང་བླུག་པ། ཨ་མྲྀ་ཏས་
བསངས། ས་བྷཱ་ཝས་སྦྱངས། སྟོང་པའི་ངང་ལས་པདྨའི་མིང་ཡིག་དང་པོ་ཐིག་ལེས་
བརྒྱན་པ་པཾ་ཡིག་སེར་པོ་ལས་བྱུང་བའི་རིན་པོ་ཆེ་སྣ་ཚོགས་ལས་གྲུབ་པའི་པདྨ་འདབ་
མ་རྒྱས་པ་ལྟ་བུར་ཟླུམ་ལ་ཡངས་ཤིང་རྒྱ་ཆེ་བའི་སྣོད་ཀྱི་ནང་དུ་གཏོར་མ་འོ་ཞོ་མར་
དཀར་གསུམ། སྦྲང་དཀར་བུ་རམ་སྟེ་མངར་གསུམ་ལས་གྲུབ་པའི་ལྷ་རྫས་ཀྱི་ངོ་བོ་
ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་བསྐྱེད། ཨོཾ་ཨཱཿཧཱུཾ། ལན་
གསུམ་གྱིས་སྦྱངས་བསྒྱུར་སྤེལ། སྔར་བཞིན་ཟན་རིལ་ཆུ་ཐིགས་མ་ཎི་ཉེར་གཅིག་གི་
མཐར། འདོད་ཡོན་ཕུན་སུམ་ཚོགས་པ་མི་ཟད་པའི་ཆར་བབས་པར་བསམས་ཏེ།
སེ་གོལ་གདབ། རང་གི་ལུས་པདྨའི་སྣོད་ཀྱི་ནང་དུ་པར་གྱིས་སོང་བས་བདུད་རྩི་དང་
རོ་གཅིག་ཏུ་འདྲེས་པར་བསམས་ལ། ཨོཾ་ཨཱཿཧཱུཾ། ལན་གསུམ་གྱིས་བྱིན་གྱིས་བརླབ།
རང་གི་ཐུགས་ཀ་ནས་པདྨའི་སྣོད་ཐོགས་པའི་ལྷ་མོ་སྤྲོས་པས་བདུད་རྩི་ནས་བཅུས་ཏེ།
གཡོན་གྱི་པད་འདབ་ཏུ་བཞུགས་པའི་ཤཱཀྱའི་རྒྱལ་པོ་ལ་སོགས་པའི་རབ་བྱུང་སྤྲུལ་
སྐུའི་རྣམ་པ་ཅན་གྱི་སངས་རྒྱས་བྱང་སེམས་རང་བཀའ་སྡོད་ཀྱི་སྲུང་མ་དང་བཅས་པ་
269

ལ་ཕུལ་བས། ལྗགས་འོད་ཟེར་གྱི་སྦུ་གུས་དྲངས་ཏེ་གསོལ་བས་དགྱེས་པར་བསམས།
སལྟར་ཉེར་གཅིག་གིས་ཕུལ། ཨོཾ་ཨགྷཾ་སོགས་ཀྱིས་མཆོད། འདོད་ཡོན་ལྔ་ལྡན་ཟག་
མེད་ཀྱི། ཞེས་སོགས་ཀྱིས་འདོད་དོན་ལ་གསོལ་བ་གདབ་བོ། །འདིའི་སྐལ་བཟང་གི་
འདྲེན་པ་སྟོང་ནི་འཁོར་བ་འཇིག་ལ་སོགས་པ་སྐལ་བཟང་རྒྱན་ཕྲེང་ལས་འབྱུང་བ་
ལྟར་དང་། དུས་གསུམ་ནི། འདས་པ་དང༌། མ་འོངས་པ་དང་། ད་ལྟ་བ་བའོ། །
ཕྱོགས་བཅུ་ནི། ཕྱོགས་བཞི། མཚམས་བཞི། སྟེང་འོག་གཉིས་རྣམས་སོ། །
མཚམས་མེད་ལྔ་ནི། ཕ་བསད་པ། མ་བསད་པ། དགྲ་བཅོམ་པ་བསད་པ། དགེ་
བདུན་གྱི་དབྱེན་བྱས་པ། དེ་བཞིན་གཤེགས་པ་ལ་ངན་སེམས་ཀྱིས་ཁྲག་ཕྱུངས་
པའོ། །མི་དགེ་བཅུ་ནི། སྲོག་གཅོད་པ། ལོག་གཡེམ། རྐུ་བ། རྫུན་སྨྲ། ཕྲ་མ།
ཚིག་རྩུབ། ངག་བཀྱལ། བརྣབ་སེམས། གནོད་སེམས། ལོག་ལྟ་རྣམས་སོ། །
སོགས་སྒྲས་བསྟན་པ་ཉེ་བའི་མཚམས་མེད་ལྔ་ནི། མ་དགྲ་བཅོམ་པ་སུན་ཕྱུང་པ།
བྱང་སེམས་ངེས་གནས་གསོད་པ། སློབ་པ་གསོད་པ། དགེ་འདུན་གྱི་འདུ་སྒོ་འཕྲོག་
པ། མཆོད་རྟེན་འཇིག་པ་རྣམས་སོ། ། དཀོན་མཆོག་གསུམ་ནི། སངས་རྒྱས།
ཆོས། དགེ་འདུན་ནོ། །སྐུ་གསུམ་ནི། ཆོས་སྐུ། ལོངས་སྐུ། སྤྲུལ་སྐུའོ། །བཞི་པ་
རིགས་དྲུག་གདོན་བགེགས་ལན་ཆགས་ཀྱི་མགྲོན་ལ་འབུལ་བ་ནི། སྔར་བཞིན་གཏོར་
སྣོད་དུ་མཐེབ་སྐྱུ་གསུམ་དང་ཆུ་གཙང་བླུག་པ། ཨ་མྲྀ་ཏས་བསངས། སྭ་བྷཱ་ཝས་
སྦྱངས། སྟོང་པའི་ངང་ལས་རིན་པོ་ཆེའི་ས་བོན་བྷཾ་དཀར་པོ་ལས་རིན་པོ་ཆེའི་སྣོད་
ཡངས་ཤིང་རྒྱ་ཆེ་བའི་ནང་དུ་གཏོར་མ་མགྲོན་རང་རང་ཇི་ལྟར་འདོད་པའི་གཟུགས་
སྒྲ་དྲི་རོ་རེག་བྱའི་འདོད་ཡོན་ལྔ་དང༌། ནས་འབྲས་གྲོ་སྲན་ཏིལ་སོགས་འབྲུ་དང༌།
གསེར་དངུལ་བྱུ་རུ་མུ་མེན་མུ་ཏིག་སོགས་རིན་པོ་ཆེ་དང༌། དྲི་སྨན་སྙིང་པོ་གོས་
སོགས་འདོད་རྒུ་ཐམས་ཅད་འབྱུང་བའི་བདུད་རྩིའི་རྒྱ་མཚོ་ཆེན་པོར་བསྐྱེད། ཨོཾ་
ཨཱཿཧཱུཾ། ལན་གསུམ་གྱིས་སྦྱངས་བསྒྱུར་སྤེལ། སྔར་བཞིན་ཟན་རིལ་ཆུ་ཐིགས་མཎི་
དགུ་རེའི་མཐར། སོ་སོའི་འདོད་པའི་དངོས་པོ་ཆར་ལྟར་བབས་པར་བསམས་ཏེ།
སེ་གོལ་གདབ། རང་གི་ལུས་རིན་པོ་ཆེའི་སྣོད་ཀྱི་ནང་དུ་རྒྱངས་ཀྱིས་འོང་བས་བདུད་
270

རྩི་དང་རོ་གཅིག་ཏུ་འདྲེས་པར་བསམས་ལ། ཨོཾ་ཨཱཿཧཱུཾ། ལན་གསུམ་གྱིས་བྱིན་གྱིས་
བརླབ། ནམ་མཁའི་ཟླ་གཟུགས་གཅིག་ཉིད་ཆུ་སྣོད་སོ་སོར་འཆར་བ་བཞིན། བྱིན་
གྱིས་བརླབས་པའི་གཏོར་མ་སྣོད་དང་བཅས་པ་རེ། རྒྱབ་ཀྱི་པད་འདབ་ཏུ་གནས་
པའི་རིགས་དྲུག་ལན་ཆགས་གདོན་བགེགས་གནོད་བྱེད་ཀྱི་མགྲོན་སོ་སོའི་མདུན་དུ་
སྤྲུལ་བ་ལ། མགྲོན་སོ་སོས་ཇི་ལྟར་འདོད་པར་ལོངས་སྤྱད་པས་མ་ཚིམས་ཤིང་མགུ་
བར་བསམས་ལ། ས༽མྦྷ་ར་དགུས་བསྔོས། དེ་བཞིན་གཤེགས་པར་རིན་ཆེན་མང་ལ་
ཕྱག་འཚལ་ལོ། །དེ་བཞིན་གཤེགས་པ་གཟུགས་མཛེས་དམ་པ་ལ་ཕྱག་འཚལ་ལོ། །
དེ་བཞིན་གཤེགས་པ་སྐུ་འབྱམས་ཀླས་ལ་ཕྱག་འཚལ་ལོ། །དེ་བཞིན་གཤེགས་པ་
འཇིགས་པ་ཐམས་ཅད་དང་བྲལ་བ་ལ་ཕྱག་འཚལ་ལོ། །ཞེས་བརྗོད། དམིགས་པ་ཇི་
ལྟར་བྱ་བ་ནི། བཀླགས་པས་དོན་གྲུབ་ལས། རང་གི་མདུན་དུ་ཆུ་སྐྱེས་འདབ་བཞིའི་
དབུས། །རྒྱལ་བ་ཤཱཀྱ་ཐུབ་གཏོར་རྫས་རྣམས་ཀུན། །མང་པོར་སྤེལ་ཕྱིར་དེ་བཞིན་
གཤེགས་པ་མཆོག །རིན་ཆེན་མང་ལ་གུས་པས་ཕྱག་འཚལ་ལོ། །མདུན་ངོས་ཕྱག་ན་
པདྨ་མི་སྡུག་པའི། །ངན་པའི་གཟུགས་འཆང་མཐའ་དག་ཡིད་འོང་བར། །མངོན་
པར་གྲུབ་མཛད་དེ་བཞིན་གཤེགས་པའི་མཆོག །གཟུགས་མཛེས་དམ་པ་དེ་ལ་ཕྱག་
འཚལ་ལོ། །གཡས་སུ་ཟུར་ཕུད་ལྔ་པ་གཟའ་བཏུང་ལ། །བརྟེན་པའི་འཚོ་བ་ཞི་ཞིང་
བཟང་པོའི་རོ། །རབ་ཏུ་མྱོང་མཛད་དེ་བཞིན་གཤེགས་པ་སྐུ། །འབྱམས་ཀླས་གང་
ལ་གུས་པས་ཕྱག་འཚལ་ལོ། །གཡོན་དུ་ལག་ན་རྡོ་རྗེ་ཕན་ཚུན་ཀུན། །འཐབ་རྩོད་
འཕྲོག་བརྡུང་འཇིགས་པ་ལས་སྐྱོབ་པའི། །དེ་བཞིན་གཤེགས་པ་འཇིགས་པ་ཐམས་
ཅད་དང༌། །ཡོངས་སུ་བྲལ་བ་གང་ལ་ཕྱག་འཚལ་ལོ། །ཞེས་གསུངས་པ་ལྟར་རོ། །
འདོད་ཡོན་ལྔ་ལྡན་ཟག་མེད་ཀྱི། ཞེས་སོགས་ཀྱིས་འདོད་དོན་ལ་སྨོན་ལམ་གདབ་
བོ། །འདིའི་རིགས་དྲུག་ནི། ལྷ། མི། ལྷ་མིན། དུད་འགྲོ། ཡི་དྭགས། དམྱལ་བ
རྣམས་སོ། །ཤ་འཁོན་ནི་ཞེ་ནས་འཁོན་པ་དང༌། གདོན་ནི་ཕན་གནོད་རེས་འཇོག་
ཏུ་བྱེད་པ་དང༌། བགེགས་ནི་མཐའ་གཅིག་ཏུ་ལེགས་ཚོགས་ལ་བར་དུ་གཅོད་པར་
བྱེད་པའོ། །སྡང་པའི་བསམ་པ་དང་གདུག་པའི་སྦྱོང་བ་ཞི་ནས་ཕན་འདོགས་འདོད་
271

ཀྱི་བྱམས་པ་དང་
གནོད་པ་སེལ་འདོད་ཀྱི་སྙིང་རྗེས་སེམས་རྒྱུད་ཕྱུག་ཅེས་སོགས་
སླའོ། །ལྔ་པ་བཀལ་རྫང་བ་རུ་ཎ་འཁོར་བཅས་ལ་འབུལ་བ་ནི། རང་ཉིད་སྤྱན་རས་
གཟིགས་ཁ་ས་རྠཱ་ཎིར་གསལ་བའི་ཐུགས་ཀའི་ཧྲཱིཿཡིག་གི་འོད་ཟེར་གྱི་རྒྱ་མཚོ་ཆེན་པོ་
ནས་ཀླུ་རྒྱལ་བ་རུ་ཎ་འཁོར་དང་བཅས་པ་སྤྱན་དྲངས། གདེངས་ཀ་ནོར་བུ་འབར་
བའི་འོད་ཟེར་གྱིས། ། ས་འོག་མུན་པ་མ་ལུས་སེལ་མཛད་ཅིང་། །སྟོན་ལ་རབ་
དགའ་མཐུ་སྟོབས་བསམ་མི་ཁྱབ།
།ཀླུ་རྒྱལ་མ་ལུས་འཁོར་བཅས་གནས་འདིར་
།ཅེས་
གཤེགས། །ཡེདྱེ་ཏི། ཀ་མ་ལ་ཡེ་སྟེ་འདོད་པའི་གདན་ལ་བཞུགས་པར་གྱུར།
བ་རུ་ཎ་ལ་ཀླུ་གཉན་ས་བདག་གིས་བསྐོར་བ་སྤྱན་དྲངས་ཏེ་མདུན་གྱི་པད་འདབ་ཏུ་
བཞུགས་པར་བསམ། གཏོར་ སྣོད་ དུ་ མཐིབ་ སྐྱུ་ གསུམ་ དང་ ཆུ་ གཙང་ བླུག་ པ།
བསང་བ། སྦྱང་བ་བསྐྱེད་པ་བརླབ་པ་རྣམས་དང་པོ་ལྟར་བྱ། ཐུགས་ཀ་ནས་རིན་པོ་
ཆེའི་སྣོད་ཐོགས་པའི་ལྷ་མོ་སྤྲོས་པས་བདུད་རྩི་ནས་བཅུས་ཏེ། ཆུ་ལྷ་འཁོར་དང་
བཅས་པ་གཏོར་མ་མཆོད་མཆོད་མཆོད་ཅིག་མཆོད་ཅིག་ཅེས་པའི་དོན་ཅན་གྱི་གཏོར་
སྔགས། ཨོཾ་བ་རུ་ཎ་ས་པ་རི་ཝཱ་ར་བ་ལིཾ་ཏ་ཁ་ཁ་ཁཱ་ཏི་ཁཱ་ཧི། ཞེས་པ་ལན་གསུམ་གྱི་
གཏོར་མ་འཕུལ། ཨོཾ་བ་རུ་ཎ་ས་པ་རི་ཝཱ་ར་ཨརྦྷ་ནས་ཤབྟ་པྲ་ཏཱི་ཙྪ་སྭཱ་ཏའི་བར་གྱི་
མཆོད། འདོད་ཡོན་ལྔ་ལྡན་ཟག་མེད་ཀྱི། ཞེས་སོགས་ཀྱི་ཕྲིན་ལས་འཚོལ། འདིའི་
ཀླུ་རྒྱལ་བ་རུ་ཎ་ནི་སྐུ་མདོག་དཀར་པོ་སྟོང་ལྷ་ལ་ལྟེ་བ་མན་ཆད་སྦྲུལ་མཇུག་ཏུ་འཁྱིལ་
བ། ཞལ་གཅིག་ཕྱག་བཞིའི་དང་པོ་གཉིས་ཐུགས་ཀར་ཐལ་མོ་སྦྱར་བ། གཡས་འོག་
མས་རིན་པོ་ཆེའི་སྙེ་མ་དང་། གཡོན་འོག་མས་སྦྲུལ་གྱིས་དཀྲིས་པའི་དབྱུག་པ་འཛིན་
པ། དབུ་ལ་སྦྲུལ་མགོའི་གདེངས་ཀ་བདུན་དང་ལྡན་པའོ། །འཁོར་ནི་གླུ་ཆེན་བརྒྱད་
སོགས་ཀླུ་རིགས་ལྔ་དང་། གཉན་དང་ས་བདག་རྣམ ་དང་ས་བདག་རྣམས་སོ། །གསུམ་པ་མཇུག་ཆོག་
ནི། བསྡུ་ན་བསྔོ་སྨོན་དང་ཤིས་བརྗོད་ཙམ་གྱིས་ཆོག་པར་མངོན་ལ། སྤྲོ་ན། བདེན་
སྟོབས། ཆོས་སྦྱིན། གཤེགས་བསྡུ། སྨོན་ལམ། ཤིས་བརྗོད་རྣམས་བརྒྱ་རྩ་ལྟར་
མཛད་པ་བདག་གི་བླ་མ་རྣམས་ཀྱི་ཕྱག་བཞེས་ལ་ཡོད་དོ། །སྨྲས་པ། དྷ་རྨ་སིང་ཧ་
སྐལ་ལྡན་ཤིང་རྟ་ཆོས། །དཀོར་སྒྲིབ་དུག་ཅན་བུ་རུས་དཀྲུ་བྱའི་ཕྱིར། །སྙིང་རྗེའི་ལྷ་
272

མཆོག་མེས་པོའི་ཡུལ་ས་ནས། །བྲུལ་གཏོར་ལམ་གསུམ་འགྲོ་རྒྱུན་ཕབ་པ་གང་།
དྷརྨ་དྷ་ཛ་སྟེང་འཕུར་དབང་པོ་ཡི། །རྣམ་འབྱེད་རལ་པའི་ཁྲོད་དུ་སིམ་ལས་སླར། །
ཚིག་སྦྱོར་སོར་མོའི་འཕྲུལ་གྱིས་བཙིར་བ་ལས། །ལེགས་བཤད་སྤྲིན་གྱི་མེ་ཏོག་ལྷུང་
ལྷུང་འབབ། །དྷརྨ་བྷ་དྲ་དྲང་སོང་ཛ་སྣུས། །བརྩོན་པའི་ཧུབ་ཀྱིས་འཐུངས་ནས་བློ་
གྲོས་ལྟོར།།བསྒྱིངས་པ་སྐྱེས་མཆོག་བྷ་ག་ར་ཐའི་ངོར། །སྐྱུགས་པས་འགྲོ་གསུམ་དྲི་མ་
དྲུང་འབྱིན་ཤོག །ཅེས་བྲུལ་གཏོར་དཀོར་སྒྲིབ་དག་བྱེད་ཟླ་ཤེལ་ཆུ་རྒྱུན་གྱི་འཁྲིད་
ཡིག་གནད་གྱི་དོན་གསལ་ཞེས་བྱ་བ་འདི་ནི། སྐྱིད་ཤོད་བདེ་ཆེན་གསང་སྔགས་
མཁར་གྱི་སློབ་ཟུར་རྗེ་ཞལ་སྔ་ནས་བློ་བཟང་བསྟན་དར་གྱིས་གསུང་ཤོག་གི་ལམ་ནས་
བསྐུལ་མ་མཛད་ངོར། བན་རྒན་སྙོམ་ལས་དྷརྨ་བྷ་དྲས་བླ་མའི་ཕྱག་བཞེས་དང་འདི་
སྐོར་གྱི་ཡིག་ཆ་གུང་བསྒྲིགས་ཏེ། སྒྱུར་བྱེད་ཅེས་པས་གནག་པ་ཟླ་བའི་དམར་ཕྱོགས་
ཀྱི་བཟང་པོ་གསུམ་པའི་ཉིན་བཞད་དངུལ་ཆུའི་རི་ཁྲོད་དགའ་ལྡན་རྩེར་སྦྱར་བའོ། །
སརྦ་ཛག་ཏཾ། །
273